title: 2014/167/EU: Euroopan parlamentin ja neuvoston päätös, annettu 11 päivänä maaliskuuta 2014 , Euroopan globalisaatiorahaston varojen käyttöönotosta talousarviota koskevasta kurinalaisuudesta ja moitteettomasta varainhoidosta 2 päivänä joulukuuta 2013 tehdyn Euroopan parlamentin, neuvoston ja komission välisen toimielinten sopimuksen 13 kohdan mukaisesti (hakemus EGF/2013/008 ES/Comunidad Valenciana Textiles, Espanja)

text:
               26.3.2014

               FI

               Euroopan unionin virallinen lehti

               L 90/18

      EUROOPAN PARLAMENTIN JA NEUVOSTON PÄÄTÖS,
   annettu 11 päivänä maaliskuuta 2014,
   Euroopan globalisaatiorahaston varojen käyttöönotosta talousarviota koskevasta kurinalaisuudesta ja moitteettomasta varainhoidosta 2 päivänä joulukuuta 2013 tehdyn Euroopan parlamentin, neuvoston ja komission välisen toimielinten sopimuksen 13 kohdan mukaisesti (hakemus EGF/2013/008 ES/Comunidad Valenciana Textiles, Espanja)
   (2014/167/EU)
   EUROOPAN PARLAMENTTI JA EUROOPAN UNIONIN NEUVOSTO, jotka
   ottavat huomioon Euroopan unionin toiminnasta tehdyn sopimuksen,
   ottavat huomioon Euroopan globalisaatiorahaston perustamisesta 20 päivänä joulukuuta 2006 annetun Euroopan parlamentin ja neuvoston asetuksen (EY) N:o 1927/2006 (1) ja erityisesti sen 12 artiklan 3 kohdan,
   ottavat huomioon vuosia 2014–2020 koskevan monivuotisen rahoituskehyksen vahvistamisesta 2 päivänä joulukuuta 2013 annetun neuvoston asetuksen (EU, Euratom) N:o 1311/2013 (2) ja erityisesti sen 12 artiklan,
   ottavat huomioon talousarviota koskevasta kurinalaisuudesta, talousarvioyhteistyöstä ja moitteettomasta varainhoidosta 2 päivänä joulukuuta 2013 tehdyn Euroopan parlamentin, neuvoston ja komission välisen toimielinten sopimuksen (3) ja erityisesti sen 13 kohdan,
   ottavat huomioon Euroopan komission ehdotuksen,
   sekä katsovat seuraavaa:

               (1)

               Euroopan globalisaatiorahasto, jäljempänä ’EGR’, on perustettu lisätuen tarjoamiseksi globalisaatiosta johtuvien maailmankaupan huomattavien rakenteellisten muutosten vuoksi työttömiksi jääneille työntekijöille ja heidän auttamisekseen työmarkkinoille uudelleen integroitumisessa.

               (2)

               Asetus (EU, Euratom) N:o 1311/2013 mahdollistaa EGR:n varojen käyttöön ottamisen 150 miljoonan euron vuosittaisen enimmäismäärän mukaisesti.

               (3)

               Espanja esitti 8 päivänä lokakuuta 2013 hakemuksen EGR:n varojen käyttöönottamiseksi työntekijöiden vähentämisen vuoksi, joka on toteutettu NUTS II -alueella, Valencian itsehallintoalueella (Comunidad Valenciana, ES52), NACE Rev. 2:n kaksinumerotason 13 (tekstiilien valmistaminen) piirissä toimivissa 198 yrityksessä, ja täydensi hakemusta lisätiedoin 5 päivään marraskuuta 2013 asti. Hakemus on asetuksen (EY) N:o 1927/2006 10 artiklassa säädettyjen rahoitustuen vahvistamista koskevien vaatimusten mukainen. Näin ollen komissio ehdottaa, että varoja otetaan käyttöön 840 000 euroa.

               (4)

               EGR:stä olisi sen vuoksi otettava käyttöön varoja rahoitustuen antamiseksi Espanjan hakemuksen perusteella,

         OVAT HYVÄKSYNEET TÄMÄN PÄÄTÖKSEN:
   1 artikla
   Euroopan globalisaatiorahastosta otetaan käyttöön 840 000 euroa maksusitoumusmäärärahoina ja maksumäärärahoina osana varainhoitovuotta 2014 koskevaa Euroopan unionin yleistä talousarviota.
   2 artikla
   Tämä päätös julkaistaan Euroopan unionin virallisessa lehdessä.

      Tehty Strasbourgissa 11 päivänä maaliskuuta 2014.

            Euroopan parlamentin puolesta

            Puhemies

         M. SCHULZ

            Neuvoston puolesta

            Puheenjohtaja

         D. KOURKOULAS

      (1)  EUVL L 406, 30.12.2006, s. 1.

      (2)  EUVL L 347, 20.12.2013, s. 884.

      (3)  EUVL C 373, 20.12.2013, s. 1.


title: Neuvoston päätös (EU) 2015/201, annettu 27 päivänä tammikuuta 2015 , Euroopan unionin, Euroopan atomienergiayhteisön ja niiden jäsenvaltioiden sekä Georgian välisellä assosiaatiosopimuksella perustetuissa terveys- ja kasvinsuojelutoimien alakomiteassa, tulliasioiden alakomiteassa sekä maantieteellisten merkintöjen alakomiteassa Euroopan unionin puolesta esitettävästä kannasta terveys- ja kasvinsuojelutoimien alakomitean, tulliasioiden alakomitean sekä maantieteellisten merkintöjen alakomitean niiden työjärjestysten hyväksymistä koskeviin päätöksiin

text:
                  10.2.2015

                  FI

                  Euroopan unionin virallinen lehti

                  L 33/19

         NEUVOSTON PÄÄTÖS (EU) 2015/201,
         annettu 27 päivänä tammikuuta 2015,
         Euroopan unionin, Euroopan atomienergiayhteisön ja niiden jäsenvaltioiden sekä Georgian välisellä assosiaatiosopimuksella perustetuissa terveys- ja kasvinsuojelutoimien alakomiteassa, tulliasioiden alakomiteassa sekä maantieteellisten merkintöjen alakomiteassa Euroopan unionin puolesta esitettävästä kannasta terveys- ja kasvinsuojelutoimien alakomitean, tulliasioiden alakomitean sekä maantieteellisten merkintöjen alakomitean niiden työjärjestysten hyväksymistä koskeviin päätöksiin
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan ensimmäisen alakohdan yhdessä sen 218 artiklan 9 kohdan kanssa,
         ottaa huomioon Euroopan komission ehdotuksen,
         sekä katsoo seuraavaa:

                     (1)

                     Euroopan unionin, Euroopan atomienergiayhteisön ja niiden jäsenvaltioiden sekä Georgian välisen assosiaatiosopimuksen (1), jäljempänä ’sopimus’, 431 artiklassa määrätään, että osaa sopimuksesta sovelletaan väliaikaisesti.

                     (2)

                     Neuvoston päätöksen 2014/494/EU (2) 3 artiklassa täsmennetään väliaikaisesti sovellettavat sopimuksen määräykset, joihin kuuluvat määräykset terveys- ja kasvinsuojeluasioiden alakomitean, tulliasioiden alakomitean sekä maantieteellisten merkintöjen alakomitean perustamisesta ja toiminnasta.

                     (3)

                     Sopimuksen 65 artiklan 5 kohdan nojalla terveys- ja kasvinsuojeluasioiden alakomitea hyväksyy työjärjestyksensä ensimmäisessä kokouksessaan.

                     (4)

                     Sopimuksen 74 artiklan 3 kohdan e alakohdan nojalla tulliasioiden alakomitea hyväksyy työjärjestyksensä.

                     (5)

                     Sopimuksen 179 artiklan 2 kohdan nojalla maantieteellisten merkintöjen alakomitea hyväksyy työjärjestyksensä.

                     (6)

                     Sen vuoksi on aiheellista määrittää unionin kanta työjärjestyksiin, jotka mainitut alakomiteat hyväksyvät,

               ON HYVÄKSYNYT TÄMÄN PÄÄTÖKSEN:

            1 artikla

               1.   Sopimuksen 65 artiklalla perustetussa terveys- ja kasvinsuojelutoimien alakomiteassa unionin puolesta esitettävä kanta terveys- ja kasvinsuojelutoimien alakomitean työjärjestyksen hyväksymiseen perustuu tähän päätökseen liitettyyn mainitun alakomitean päätösluonnokseen.

               2.   Unionin edustajat terveys- ja kasvinsuojelutoimien alakomiteassa voivat sopia päätösluonnokseen tehtävistä teknisistä korjauksista ilman uutta neuvoston päätöstä.

            2 artikla

               1.   Euroopan unionin, Euroopan atomienergiayhteisön ja niiden jäsenvaltioiden sekä Georgian välisen assosiaatiosopimuksen 74 artiklalla perustetussa tulliasioiden alakomiteassa unionin puolesta esitettävä kanta tulliasioiden alakomitean työjärjestyksen hyväksymiseen perustuu tähän päätökseen liitettyyn mainitun alakomitean päätösluonnokseen.

               2.   Unionin edustajat tulliasioiden alakomiteassa voivat sopia päätösluonnokseen tehtävistä teknisistä korjauksista ilman uutta neuvoston päätöstä.

            3 artikla

               1.   Euroopan unionin, Euroopan atomienergiayhteisön ja niiden jäsenvaltioiden sekä Georgian välisen assosiaatiosopimuksen 179 artiklalla perustetussa maantieteellisten merkintöjen alakomiteassa unionin puolesta esitettävä kanta maantieteellisten merkintöjen alakomitean työjärjestyksen hyväksymiseen perustuu tähän päätökseen liitettyyn mainitun alakomitean päätösluonnokseen.

               2.   Unionin edustajat maantieteellisten merkintöjen alakomiteassa voivat sopia päätösluonnokseen tehtävistä teknisistä korjauksista ilman uutta neuvoston päätöstä.

            4 artikla
            Tämä päätös tulee voimaan päivänä, jona se hyväksytään.

            Tehty Brysselissä 27 päivänä tammikuuta 2015.

                  Neuvoston puolesta

                  Puheenjohtaja

               J. REIRS

            (1)  EUVL L 261, 30.8.2014, s. 4.

            (2)  Neuvoston päätös 2014/494/EU, annettu 16 päivänä kesäkuuta 2014, Euroopan unionin, Euroopan atomienergiayhteisön ja niiden jäsenvaltioiden sekä Georgian välisen assosiaatiosopimuksen allekirjoittamisesta Euroopan unionin puolesta ja sopimuksen väliaikaisesta soveltamisesta (EUVL L 261, 30.8.2014, s. 1).

            LUONNOS
            EU:n JA GEORGIAN TERVEYS- JA KASVINSUOJELUTOIMIEN ALAKOMITEAN PÄÄTÖS N:o 1/2015,
            annettu … päivänä … kuuta 2015,
            työjärjestyksensä hyväksymisestä
            EU:N JA GEORGIAN TERVEYS- JA KASVINSUOJELUTOIMIEN ALAKOMITEA, joka
            ottaa huomioon Euroopan unionin, Euroopan atomienergiayhteisön ja niiden jäsenvaltioiden sekä Georgian välisen assosiaatiosopimuksen (1), jäljempänä ’sopimus’, ja erityisesti sen 65 artiklan,
            sekä katsoo seuraavaa:

                        (1)

                        Sopimuksen osia on sovellettu väliaikaisesti 1 päivästä syyskuuta 2014 sopimuksen 431 artiklan mukaisesti.

                        (2)

                        Sopimuksen 65 artiklan 2 kohdan nojalla terveys- ja kasvinsuojelutoimien alakomitea tarkastelee kaikkia sopimuksen IV osaston (Kauppa ja kaupan liitännäistoimenpiteet) 4 luvun (Terveys- ja kasvinsuojelutoimet) täytäntöönpanossa esiin tulevia asioita.

                        (3)

                        Sopimuksen 65 artiklan 5 kohdan nojalla terveys- ja kasvinsuojelutoimien alakomitea hyväksyy työjärjestyksensä,

                  ON HYVÄKSYNYT TÄMÄN PÄÄTÖKSEN:

               1 artikla
               Hyväksytään terveys- ja kasvinsuojelutoimien alakomitean työjärjestys, sellaisena kuin se on esitetty liitteessä.

               2 artikla
               Tämä päätös tulee voimaan päivänä, jona se hyväksytään.

               Tehty …

                     Terveys- ja kasvinsuojelutoimien alakomitean puolesta

                     Puheenjohtaja

               (1)  EUVL L 261, 30.8.2014, s. 4.

               LIITE

                  EU:n ja Georgian terveys- ja kasvinsuojelutoimien alakomitean työjärjestys

                  1 artikla
                  Yleiset säännökset

                     1.   Euroopan unionin ja Euroopan atomienergiayhteisön ja niiden jäsenvaltioiden sekä Georgian välisen assosiaatiosopimuksen, jäljempänä ’sopimus’, 65 artiklan 1 kohdan mukaisesti perustettu terveys- ja kasvinsuojelutoimien alakomitea avustaa 408 artiklan 4 kohdan mukaisessa kauppaan liittyvien kysymysten kokoonpanossa olevaa assosiaatiokomiteaa sen tehtävien suorittamisessa.

                     2.   Terveys- ja kasvinsuojelutoimien alakomitea suorittaa sopimuksen 65 artiklan 2 kohdassa vahvistetut tehtävät ottaen huomioon sopimuksen 50 artiklassa vahvistetut IV osaston 4 luvun tavoitteet.

                     3.   Terveys- ja kasvinsuojelutoimien alakomitea koostuu terveys- ja kasvinsuojelutoimista vastaavista Euroopan komission ja Georgian edustajista.

                     4.   Euroopan komission tai Georgian edustaja, joka vastaa terveys- ja kasvinsuojelutoimia koskevista asioista, toimii terveys- ja kasvinsuojelutoimien alakomitean puheenjohtajana 2 artiklan mukaisesti.

                     5.   Tämän työjärjestyksen osapuolia ovat sopimuksen 428 artiklassa määritellyt osapuolet.

                  2 artikla
                  Puheenjohtajuus
                  Osapuolet toimivat vuorotellen terveys- ja kasvinsuojelutoimien alakomitean puheenjohtajana 12 kuukauden ajan. Ensimmäinen kausi alkaa assosiaationeuvoston ensimmäisenä kokoontumispäivänä ja päättyy 31 päivänä joulukuuta samana vuonna.

                  3 artikla
                  Kokoukset

                     1.   Jolleivät osapuolet toisin sovi, terveys- ja kasvinsuojelutoimien alakomitea kokoontuu kolmen kuukauden kuluessa sopimuksen voimaantulosta ja sen jälkeen kumman tahansa osapuolen pyynnöstä tai vähintään kerran vuodessa.

                     2.   Terveys- ja kasvinsuojelutoimien alakomitean kokoukset kutsuu koolle sen puheenjohtaja osapuolten yhteisesti sopimassa paikassa ja yhteisesti sopimana ajankohtana. Terveys- ja kasvinsuojelutoimien alakomitean puheenjohtaja toimittaa kokouskutsun viimeistään 28 kalenteripäivää ennen kokouksen alkamista, jolleivät osapuolet toisin sovi.

                     3.   Terveys- ja kasvinsuojelutoimien alakomitean sääntömääräiset kokoukset kutsutaan mahdollisuuksien mukaan koolle hyvissä ajoin ennen kauppaan liittyvien kysymysten kokoonpanossa olevan assosiaatiokomitean sääntömääräistä kokousta.

                     4.   Terveys- ja kasvinsuojelutoimien alakomitean kokoukset voidaan järjestää millä tahansa sovitulla teknisellä keinolla, kuten video- tai audioneuvotteluna.

                     5.   Terveys- ja kasvinsuojelutoimien alakomitea voi kokoustensa välisinä aikoina käsitellä asioita kirjeenvaihtona.

                  4 artikla
                  Valtuuskunnat
                  Kummankin osapuolen kokoukseen osallistuvan valtuuskunnan suunniteltu kokoonpano on ilmoitettava osapuolille terveys- ja kasvinsuojelutoimien alakomitean sihteeristön välityksellä ennen kutakin kokousta.

                  5 artikla
                  Sihteeristö

                     1.   Yksi Euroopan komission virkamies ja yksi Georgian virkamies toimivat yhdessä terveys- ja kasvinsuojelutoimien alakomitean sihteereinä ja huolehtivat yhteisesti sihteeristön tehtävistä keskinäisen luottamuksen ja yhteistyön hengessä.

                     2.   Terveys- ja kasvinsuojelutoimien alakomitean päätökset, lausunnot, suositukset, kertomukset ja muut sovitut toimet on annettava tiedoksi kauppaan liittyvien kysymysten kokoonpanossa olevan assosiaatiokomitean sihteeristölle.

                  6 artikla
                  Kirjeenvaihto

                     1.   Terveys- ja kasvinsuojelutoimien alakomitealle osoitettu kirjeenvaihto ohjataan jommankumman osapuolen sihteerille, joka puolestaan ilmoittaa toiselle sihteerille.

                     2.   Terveys- ja kasvinsuojelutoimien alakomitean sihteeristön on varmistettava, että terveys- ja kasvinsuojelutoimien alakomitealle osoitettu kirjeenvaihto toimitetaan eteenpäin terveys- ja kasvinsuojelutoimien alakomitean puheenjohtajalle ja jaetaan tarvittaessa 7 artiklassa tarkoitettuina asiakirjoina.

                     3.   Sihteeristö toimittaa puheenjohtajan kirjeenvaihdon osapuolille puheenjohtajan puolesta. Kirjeenvaihto jaetaan tarvittaessa 7 artiklan mukaisesti.

                  7 artikla
                  Asiakirjat

                     1.   Asiakirjat jaetaan terveys- ja kasvinsuojelutoimien alakomitean sihteerien välityksellä.

                     2.   Osapuoli toimittaa asiakirjansa omalle sihteerilleen. Tämä sihteeri toimittaa nämä asiakirjat toisen osapuolen sihteerille.

                     3.   Unionin sihteeri jakaa asiakirjat asianomaisille unionin edustajille ja toimittaa järjestelmällisesti jäljennöksen tällaisesta kirjeenvaihdosta Georgian sihteerille ja kauppaan liittyvien kysymysten kokoonpanossa olevan assosiaatiokomitean sihteereille.

                     4.   Georgian sihteeri jakaa asiakirjat asianomaisille Georgian edustajille ja toimittaa järjestelmällisesti jäljennöksen tällaisesta kirjeenvaihdosta unionin sihteerille ja kauppaan liittyvien kysymysten kokoonpanossa olevan assosiaatiokomitean sihteereille.

                     5.   Terveys- ja kasvinsuojelutoimien alakomitean sihteerit toimivat yhteyspisteinä sopimuksen 58 artiklassa määrätyssä tietojenvaihdossa.

                  8 artikla
                  Luottamuksellisuus
                  Elleivät osapuolet toisin päätä, terveys- ja kasvinsuojelutoimien alakomitean kokoukset eivät ole julkisia. Kun osapuoli toimittaa terveys- ja kasvinsuojelutoimien alakomitealle luottamuksellisiksi määriteltyjä tietoja, toisen osapuolen on käsiteltävä kyseisiä tietoja luottamuksellisina.

                  9 artikla
                  Kokousten esityslistat

                     1.   Terveys- ja kasvinsuojelutoimien alakomitean sihteeristö laatii jokaista kokousta varten osapuolten tekemien ehdotusten perusteella alustavan esityslistan ja luonnoksen 10 artiklassa tarkoitetuista toimintaa koskevista päätelmistä. Alustavaan esityslistaan sisältyvät asiat, joiden ottamista esityslistalle koskevan pyynnön ja muut tarvittavat asiakirjat osapuoli on toimittanut sihteeristölle viimeistään 21 kalenteripäivää ennen kyseistä kokouspäivää.

                     2.   Alustava esityslista ja muut tarvittavat asiakirjat jaetaan 7 artiklan mukaisesti viimeistään 15 kalenteripäivää ennen kokouksen alkua.

                     3.   Terveys- ja kasvinsuojelutoimien alakomitea hyväksyy esityslistan kunkin kokouksen alussa. Osapuolten suostumuksella esityslistalle voidaan ottaa asioita, joita ei ole merkitty alustavaan esityslistaan.

                     4.   Terveys- ja kasvinsuojelutoimien alakomitean puheenjohtaja voi toisen osapuolen suostumuksella kutsua osapuolten muiden elinten edustajia tai tietyn alan riippumattomia asiantuntijoita osallistumaan tarvittaessa terveys- ja kasvinsuojelutoimien alakomitean kokouksiin antamaan tietoja erityisistä aiheista. Osapuolet varmistavat, että nämä tarkkailijat tai asiantuntijat noudattavat luottamuksellisuutta koskevia vaatimuksia.

                     5.   Terveys- ja kasvinsuojelutoimien alakomitean puheenjohtaja voi osapuolia kuultuaan lyhentää 1 ja 2 kohdassa asetettuja määräaikoja erityisolosuhteiden sitä edellyttäessä.

                  10 artikla
                  Pöytäkirja ja toimintaa koskevat päätelmät

                     1.   Terveys- ja kasvinsuojelutoimia käsittelevän alakomitean sihteerit laativat yhdessä kustakin kokouksesta pöytäkirjaluonnoksen.

                     2.   Pöytäkirjaan sisällytetään yleensä kunkin esityslistalla olevan asian osalta

                                 a)

                                 luettelo kokouksen osallistujista, luettelo heidän mukanaan olevista virkamiehistä ja luettelo kokouksen mahdollisista tarkkailija- tai asiantuntijaosallistujista;

                                 b)

                                 terveys- ja kasvinsuojelutoimien alakomitealle toimitetut asiakirjat;

                                 c)

                                 lausunnot, jotka terveys- ja kasvinsuojelutoimien alakomitean jäsen on pyytänyt kirjattaviksi pöytäkirjaan; sekä

                                 d)

                                 kokouksessa hyväksytyt 4 kohdassa määrätyt toimintaa koskevat päätelmät.

                     3.   Pöytäkirjaluonnos toimitetaan terveys- ja kasvinsuojelutoimien alakomitean hyväksyttäväksi. Se on hyväksyttävä 28 kalenteripäivän kuluessa kustakin terveys- ja kasvinsuojelutoimien alakomitean kokouksesta. Siitä on toimitettava jäljennös kaikille 7 artiklassa tarkoitetuille vastaanottajille.

                     4.   Terveys- ja kasvinsuojelutoimien alakomitean puheenjohtajana toimivan osapuolen terveys- ja kasvinsuojelutoimien alakomitean sihteeri laatii luonnoksen toimintaa koskeviksi päätelmiksi ja jakaa sen osapuolille yhdessä esityslistan kanssa viimeistään 15 kalenteripäivää ennen kokouksen alkua. Luonnosta ajantasaistetaan kokouksen edetessä siten, että kokouksen lopussa, elleivät osapuolet toisin sovi, terveys- ja kasvinsuojelutoimien alakomitea hyväksyy toimintaa koskevat päätelmät, jotka sisältävät osapuolten sopimat jatkotoimet. Kun toimintaa koskevat päätelmät on hyväksytty, ne liitetään pöytäkirjaan ja niiden toteutusta tarkastellaan jossakin terveys- ja kasvinsuojelutoimien alakomitean myöhemmässä kokouksessa. Tätä varten terveys- ja kasvinsuojelutoimien alakomitea hyväksyy asiakirjamallin, jonka avulla voidaan seurata edistymistä kunkin toimenpiteen toteuttamisessa tiettyyn määräaikaan mennessä.

                  11 artikla
                  Päätökset ja suositukset

                     1.   Terveys- ja kasvinsuojelutoimien alakomitealla on valtuudet hyväksyä sopimuksen 65 artiklan mukaisesti päätöksiä, lausuntoja, suosituksia, kertomuksia ja yhteisiä toimia. Osapuolten on hyväksyttävä yksimielisesti nämä päätökset, lausunnot, suositukset, kertomukset ja yhteiset toimet, kun niitä koskevat sisäiset hyväksymismenettelyt on saatettu päätökseen. Päätökset sitovat osapuolia, joiden on toteutettava tarvittavat toimenpiteet niiden täytäntöönpanemiseksi.

                     2.   Terveys- ja kasvinsuojelutoimien alakomitean puheenjohtajan on allekirjoitettava jokainen päätös, lausunto, suositus tai kertomus, ja terveys- ja kasvinsuojelutoimien alakomitean sihteerien on todistettava ne oikeiksi. Puheenjohtaja allekirjoittaa nämä asiakirjat sen kokouksen aikana, jossa kyseinen päätös, lausunto, suositus tai kertomus hyväksytään, sanotun kuitenkaan rajoittamatta 3 kohdan soveltamista.

                     3.   Terveys- ja kasvinsuojelutoimien alakomitea voi tehdä päätöksiä, antaa suosituksia ja hyväksyä lausuntoja tai kertomuksia kirjallista menettelyä noudattaen sen jälkeen, kun kumpikin on saattanut päätökseen omat sisäiset menettelynsä, jos osapuolet niin sopivat. Kirjallinen menettely tarkoittaa osapuolten suostumuksella toimivien sihteerien välistä noottien vaihtoa. Tätä varten ehdotusteksti jaetaan 7 artiklan mukaisesti ja määräaika, jonka kuluessa mahdolliset varaumat tai muutosehdotukset on esitettävä, on vähintään 21 kalenteripäivää. Puheenjohtaja voi osapuolia kuultuaan lyhentää tätä määräaikaa erityisolosuhteiden sitä edellyttäessä. Kun tekstistä on sovittu, puheenjohtajan on allekirjoitettava jokainen päätös, lausunto, suositus tai kertomus ja sihteerien on todistettava ne oikeiksi.

                     4.   Terveys- ja kasvinsuojelutoimien alakomitean asiakirjat otsikoidaan ”päätöksiksi”, ”lausunnoiksi”, ”suosituksiksi” tai ”kertomuksiksi”. Kukin päätös tulee voimaan päivänä, jona se hyväksytään, jollei päätöksessä toisin säädetä.

                     5.   Päätökset, lausunnot, suositukset ja kertomukset jaetaan molemmille osapuolille.

                     6.   Kumpikin osapuoli voi päättää terveys- ja kasvinsuojelutoimien alakomitean päätösten, lausuntojen, suositusten ja kertomusten julkaisemisesta omassa virallisessa lehdessään.

                  12 artikla
                  Raportit
                  Terveys- ja kasvinsuojelutoimien alakomitea raportoi toiminnastaan ja perustamiensa teknisten työryhmien tai muiden tilapäisten ryhmien toiminnasta kauppaan liittyvien kysymysten kokoonpanossa olevalle assosiaatiokomitealle. Raportti on toimitettava 25 kalenteripäivää ennen kauppaan liittyvien kysymysten kokoonpanossa olevan assosiaatiokomitean sääntömääräistä vuosikokousta.

                  13 artikla
                  Kielet

                     1.   Terveys- ja kasvinsuojelutoimien alakomitean viralliset kielet ovat englanti ja georgia.

                     2.   Jollei toisin päätetä, terveys- ja kasvinsuojelutoimien alakomitea tekee ratkaisunsa mainituilla kielillä laadittujen asiakirjojen perusteella.

                  14 artikla
                  Menot

                     1.   Kukin osapuoli vastaa sille terveys- ja kasvinsuojelutoimien alakomitean kokouksiin osallistumisesta aiheutuvista henkilöstö-, matka- ja oleskelukuluista sekä postitus- ja televiestintäkuluista.

                     2.   Kokouksen järjestävä osapuoli vastaa kokouksen järjestelyihin liittyvistä kuluista sekä asiakirjojen laatimiskuluista.

                     3.   Kuluista, jotka aiheutuvat kokousten tulkkauksesta ja 13 artiklan 1 kohdassa tarkoitettujen asiakirjojen kääntämisestä englanniksi tai georgiaksi, vastaa kokouksen järjestävä osapuoli.
                     Tulkkauksesta ja kääntämisestä muille kielille tai muista kielistä vastaa suoraan pyynnön esittänyt osapuoli.

                  15 artikla
                  Työjärjestyksen muuttaminen
                  Tätä työjärjestystä voidaan muuttaa terveys- ja kasvinsuojelutoimien alakomitean päätöksellä sopimuksen 65 artiklan 5 kohdan mukaisesti.

                  16 artikla
                  Tekniset työryhmät ja tilapäiset ryhmät

                     1.   Terveys- ja kasvinsuojelutoimien alakomitea voi sopimuksen 65 artiklan 6 kohdan nojalla tehtävällä päätöksellä tarpeen mukaan perustaa tai lakkauttaa teknisiä työryhmiä tai tilapäisiä työryhmiä, tieteelliset työryhmät ja asiantuntijaryhmät mukaan luettuina.

                     2.   Tilapäiseen työryhmään voi kuulua muitakin kuin osapuolten edustajia. Osapuolten on varmistettava, että terveys- ja kasvinsuojelutoimien alakomitean perustamien ryhmien jäsenet noudattavat kaikkia asiaan kuuluvia luottamuksellisuutta koskevia vaatimuksia.

                     3.   Elleivät osapuolet toisin päätä, terveys- ja kasvinsuojelutoimien alakomitean perustamat ryhmät työskentelevät terveys- ja kasvinsuojelutoimien alakomitean alaisuudessa ja raportoivat sille.

                     4.   Työryhmien kokouksia voidaan järjestää tarpeen mukaan henkilö- taikka video- tai audioneuvotteluna.

                     5.   Terveys- ja kasvinsuojelutoimien alakomitean sihteeristölle on toimitettava jäljennös kaikesta merkityksellisestä kirjeenvaihdosta, asiakirjoista ja tiedonannoista, jotka koskevat työryhmien toimintaa.

                     6.   Työryhmillä on valtuudet antaa terveys- ja kasvinsuojelutoimien alakomitealle suosituksia kirjallisesti. Suositukset on hyväksyttävä yksimielisesti ja toimitettava terveys- ja kasvinsuojelutoimien alakomitean puheenjohtajalle, joka jakaa suositukset 7 artiklan mukaisesti.

                     7.   Tätä työjärjestystä sovelletaan soveltuvin osin terveys- ja kasvinsuojelutoimien alakomitean perustamiin teknisiin työryhmiin tai tilapäisiin työryhmiin, ellei tässä artiklassa toisin määrätä. Viittaukset kauppaan liittyvien kysymysten kokoonpanossa olevaan assosiaatiokomiteaan on ymmärrettävä viittauksiksi terveys- ja kasvinsuojelutoimien alakomiteaan.

            LUONNOS
            EU:n JA GEORGIAN TULLIASIOIDEN ALAKOMITEAN PÄÄTÖS N:o 1/2015,
            annettu … päivänä … kuuta 2015,
            työjärjestyksensä hyväksymisestä
            EU:N JA GEORGIAN TULLIASIOIDEN ALAKOMITEA, joka
            ottaa huomioon Euroopan unionin, Euroopan atomienergiayhteisön ja niiden jäsenvaltioiden sekä Georgian välisen assosiaatiosopimuksen (1), jäljempänä ’sopimus’, ja erityisesti sen 74 artiklan,
            sekä katsoo seuraavaa:

                        (1)

                        Sopimuksen osia on sovellettu väliaikaisesti 1 päivästä syyskuuta 2014 sopimuksen 431 artiklan mukaisesti.

                        (2)

                        Sopimuksen 74 artiklan nojalla tulliasioiden alakomitea valvoo sopimuksen IV osaston (Kauppa ja kaupan liitännäistoimenpiteet) 5 luvun (Tullimenettelyjen ja kaupan helpottaminen) täytäntöönpanoa ja hallinnointia.

                        (3)

                        Sopimuksen 74 artiklan 3 kohdan e alakohdan nojalla tulliasioiden alakomitea hyväksyy työjärjestyksensä,

                  ON HYVÄKSYNYT TÄMÄN PÄÄTÖKSEN:

               1 artikla
               Hyväksytään tulliasioiden alakomitean työjärjestys, sellaisena kuin se on esitetty liitteessä.

               2 artikla
               Tämä päätös tulee voimaan päivänä, jona se hyväksytään.

               Tehty …

                     Tulliasioiden alakomitean puolesta

                     Puheenjohtaja

               (1)  EUVL L 261, 30.8.2014, s. 4.

               LIITE

                  EU:n ja Georgian tulliasioiden alakomitean työjärjestys

                  1 artikla
                  Yleiset säännökset

                     1.   Euroopan unionin, Euroopan atomienergiayhteisön ja niiden jäsenvaltioiden sekä Georgian välisen assosiaatiosopimuksen, jäljempänä ’sopimus’, 74 artiklan 1 kohdan mukaisesti perustettu tulliasioiden alakomitea suorittaa sopimuksen 74 artiklan 2 ja 3 kohdassa tarkoitetut tehtävänsä.

                     2.   Tulliasioiden alakomitea koostuu tullista ja tullin liitännäistoimenpiteistä vastaavista Euroopan komission ja Georgian edustajista.

                     3.   Euroopan komission tai Georgian edustaja, joka vastaa tullista ja tullin liitännäistoimenpiteistä, toimii puheenjohtajana 2 artiklan mukaisesti.

                     4.   Tämän työjärjestyksen osapuolia ovat sopimuksen 428 artiklassa määritellyt osapuolet.

                  2 artikla
                  Puheenjohtajuus
                  Osapuolet toimivat vuorotellen tulliasioiden alakomitean puheenjohtajana 12 kuukauden ajan. Ensimmäinen kausi alkaa assosiaationeuvoston ensimmäisenä kokoontumispäivänä ja päättyy 31 päivänä joulukuuta samana vuonna.

                  3 artikla
                  Kokoukset

                     1.   Jolleivät osapuolet toisin sovi, tulliasioiden alakomitea kokoontuu kerran vuodessa tai kumman tahansa osapuolen pyynnöstä.

                     2.   Tulliasioiden alakomitean kokoukset kutsuu koolle puheenjohtaja osapuolten yhteisesti sopimassa paikassa ja yhteisesti sopimana ajankohtana. Tulliasioiden alakomitean puheenjohtaja toimittaa kokouskutsun viimeistään 28 kalenteripäivää ennen kokouksen alkamista, jolleivät osapuolet toisin sovi.

                     3.   Tulliasioiden alakomitean kokoukset voidaan järjestää millä tahansa sovitulla teknisellä keinolla, kuten video- tai audioneuvotteluna.

                     4.   Tulliasioiden alakomitea voi kokoustensa välisinä aikoina käsitellä asioita kirjeenvaihtona.

                  4 artikla
                  Valtuuskunnat
                  Kummankin osapuolen kokoukseen osallistuvan valtuuskunnan suunniteltu kokoonpano ilmoitetaan osapuolille sihteeristön välityksellä ennen kutakin kokousta.

                  5 artikla
                  Sihteeristö

                     1.   Yksi tullista ja tullin liitännäistoimenpiteistä vastaava Euroopan komission virkamies ja yksi Georgian virkamies toimivat yhdessä tulliasioiden alakomitean sihteereinä ja huolehtivat yhteisesti sihteeristön tehtävistä keskinäisen luottamuksen ja yhteistyön hengessä.

                     2.   Tulliasioiden alakomitean päätökset, lausunnot, suositukset, kertomukset ja muut sovitut toimet on annettava tiedoksi sopimuksen 408 artiklan 4 kohdan mukaisen kauppaan liittyvien kysymysten kokoonpanossa olevan assosiaatiokomitean sihteeristölle.

                  6 artikla
                  Kirjeenvaihto

                     1.   Tulliasioiden alakomitealle osoitettu kirjeenvaihto ohjataan jommankumman osapuolen sihteerille, joka puolestaan ilmoittaa toiselle sihteerille.

                     2.   Tulliasioiden alakomitean sihteeristön on varmistettava, että tulliasioiden alakomitealle osoitettu kirjeenvaihto toimitetaan eteenpäin tulliasioiden alakomitean puheenjohtajalle ja jaetaan tarvittaessa 7 artiklassa tarkoitettuina asiakirjoina.

                     3.   Sihteeristö toimittaa puheenjohtajan kirjeenvaihdon osapuolille puheenjohtajan puolesta. Kirjeenvaihto jaetaan tarvittaessa 7 artiklan mukaisesti.

                  7 artikla
                  Asiakirjat

                     1.   Asiakirjat jaetaan tulliasioiden alakomitean sihteerien välityksellä.

                     2.   Osapuoli toimittaa asiakirjansa omalle sihteerilleen. Tämä sihteeri toimittaa nämä asiakirjat toisen osapuolen sihteerille.

                     3.   Unionin sihteeri jakaa asiakirjat asianomaisille unionin edustajille ja toimittaa järjestelmällisesti jäljennöksen tällaisesta kirjeenvaihdosta Georgian sihteerille. Unionin sihteeri toimittaa jäljennöksen lopullisista asiakirjoista kauppaan liittyvien kysymysten kokoonpanossa olevan assosiaatiokomitean sihteereille.

                     4.   Georgian sihteeri jakaa asiakirjat asianomaisille Georgian edustajille ja toimittaa järjestelmällisesti jäljennöksen tällaisesta kirjeenvaihdosta unionin sihteerille. Georgian sihteeri toimittaa jäljennöksen lopullisista asiakirjoista kauppaan liittyvien kysymysten kokoonpanossa olevan assosiaatiokomitean sihteereille.

                  8 artikla
                  Luottamuksellisuus
                  Elleivät osapuolet toisin päätä, tulliasioiden alakomitean kokoukset eivät ole julkisia. Kun osapuoli toimittaa tulliasioiden alakomitealle luottamuksellisiksi määriteltyjä tietoja, toisen osapuolen on käsiteltävä kyseisiä tietoja luottamuksellisina.

                  9 artikla
                  Kokousten esityslistat

                     1.   Tulliasioiden alakomitean sihteeristö laatii jokaista kokousta varten osapuolten tekemien ehdotusten perusteella alustavan esityslistan. Alustavaan esityslistaan sisältyvät asiat, joiden ottamista esityslistalle koskevan pyynnön ja muut tarvittavat asiakirjat osapuoli on toimittanut sihteeristölle viimeistään 21 kalenteripäivää ennen kyseistä kokouspäivää.

                     2.   Alustava esityslista ja muut tarvittavat asiakirjat jaetaan 7 artiklan mukaisesti viimeistään 15 kalenteripäivää ennen kokouksen alkua.

                     3.   Tulliasioiden alakomitea hyväksyy esityslistan kunkin kokouksen alussa. Osapuolten suostumuksella esityslistalle voidaan ottaa asioita, joita ei ole merkitty alustavaan esityslistaan.

                     4.   Tulliasioiden alakomitean puheenjohtaja voi toisen osapuolen suostumuksella kutsua osapuolten muiden elinten edustajia tai tietyn alan riippumattomia asiantuntijoita osallistumaan tarvittaessa alakomitean kokouksiin antamaan tietoja erityisistä aiheista. Osapuolet varmistavat, että nämä tarkkailijat tai asiantuntijat noudattavat luottamuksellisuutta koskevia vaatimuksia.

                     5.   Tulliasioiden alakomitean puheenjohtaja voi osapuolia kuultuaan lyhentää 1 ja 2 kohdassa asetettuja määräaikoja erityisolosuhteiden sitä edellyttäessä.

                  10 artikla
                  Pöytäkirja ja toimintaa koskevat päätelmät

                     1.   Tulliasioiden alakomitean puheenjohtajana toimivan osapuolen tulliasioiden alakomitean sihteeri laatii pöytäkirjaluonnoksen, joka sisältää toimintaa koskevat päätelmät, ennen kokouksen alkua.

                     2.   Pöytäkirjaluonnos, joka sisältää toimintaa koskevat päätelmät, toimitetaan tulliasioiden alakomitean hyväksyttäväksi. Pöytäkirjaluonnos on hyväksyttävä 28 kalenteripäivän kuluessa kustakin tulliasioiden alakomitean kokouksesta. Siitä on toimitettava jäljennös kaikille 7 artiklassa tarkoitetuille vastaanottajille.

                  11 artikla
                  Päätökset ja suositukset

                     1.   Tulliasioiden alakomitealla on valtuudet hyväksyä sopimuksen 74 artiklan mukaisesti käytännön järjestelyjä, toimenpiteitä, päätöksiä ja suosituksia. Osapuolten on hyväksyttävä nämä käytännön järjestelyt, toimenpiteet, päätökset ja suositukset yksimielisesti, kun niitä koskevat sisäiset hyväksymismenettelyt on saatettu päätökseen. Päätökset sitovat osapuolia, joiden on toteutettava tarvittavat toimenpiteet niiden täytäntöönpanemiseksi.

                     2.   Tulliasioiden alakomitean puheenjohtajan on allekirjoitettava jokainen päätös tai suositus, ja tulliasioiden alakomitean sihteerien on todistettava ne oikeiksi. Puheenjohtaja allekirjoittaa nämä asiakirjat sen kokouksen aikana, jossa kyseinen päätös tai suositus hyväksytään, sanotun kuitenkaan rajoittamatta 3 kohdan soveltamista.

                     3.   Tulliasioiden alakomitea voi tehdä päätöksiä tai antaa suosituksia kirjallista menettelyä noudattaen sen jälkeen, kun kumpikin on saattanut päätökseen omat sisäiset menettelynsä, jos osapuolet niin sopivat. Kirjallinen menettely tarkoittaa osapuolten suostumuksella toimivien sihteerien välistä noottien vaihtoa. Tätä varten ehdotusteksti jaetaan 7 artiklan mukaisesti ja määräaika, jonka kuluessa mahdolliset varaumat tai muutosehdotukset on esitettävä, on vähintään 21 kalenteripäivää. Puheenjohtaja voi osapuolia kuultuaan lyhentää tätä määräaikaa erityisolosuhteiden sitä edellyttäessä. Kun tekstistä on sovittu, puheenjohtajan on allekirjoitettava jokainen päätös tai suositus ja sihteerien on todistettava ne oikeiksi.

                     4.   Tulliasioiden alakomitean asiakirjat otsikoidaan ”päätöksiksi” tai ”suosituksiksi”. Kukin päätös tulee voimaan päivänä, jona se hyväksytään, jollei siinä toisin säädetä.

                     5.   Päätökset ja suositukset jaetaan molemmille osapuolille.

                     6.   Kumpikin osapuoli voi päättää tulliasioiden alakomitean päätösten ja suositusten julkaisemisesta omassa virallisessa lehdessään.

                  12 artikla
                  Raportit
                  Tulliasioiden alakomitea raportoi kauppaan liittyvien kysymysten kokoonpanossa olevalle assosiaatiokomitealle aina kauppaan liittyvien kysymysten kokoonpanossa olevan assosiaatiokomitean sääntömääräisissä vuosikokouksissa.

                  13 artikla
                  Kielet

                     1.   Tulliasioiden alakomitean viralliset kielet ovat englanti ja georgia.

                     2.   Jollei toisin päätetä, tulliasioiden alakomitea tekee ratkaisunsa mainituilla kielillä laadittujen asiakirjojen perusteella.

                  14 artikla
                  Menot

                     1.   Kukin osapuoli vastaa sille tulliasioiden alakomitean kokouksiin osallistumisesta aiheutuvista henkilöstö-, matka- ja oleskelukuluista sekä postitus- ja televiestintäkuluista.

                     2.   Kokouksen järjestävä osapuoli vastaa kokouksen järjestelyihin liittyvistä kuluista sekä asiakirjojen laatimiskuluista.

                     3.   Kuluista, jotka aiheutuvat kokousten tulkkauksesta ja 13 artiklan 1 kohdassa tarkoitettujen asiakirjojen kääntämisestä englanniksi tai georgiaksi, vastaa kokouksen järjestävä osapuoli.
                     Tulkkauksesta ja kääntämisestä muille kielille tai muista kielistä vastaa suoraan pyynnön esittänyt osapuoli.

                  15 artikla
                  Työjärjestyksen muuttaminen
                  Tätä työjärjestystä voidaan muuttaa tulliasioiden alakomitean päätöksellä sopimuksen 74 artiklan 3 kohdan e alakohdan mukaisesti.

            LUONNOS
            EU:n JA GEORGIAN MAANTIETEELLISTEN MERKINTÖJEN ALAKOMITEAN PÄÄTÖS N:o 1/2015,
            annettu … päivänä … kuuta 2015,
            työjärjestyksensä hyväksymisestä
            EU:N JA GEORGIAN MAANTIETEELLISTEN MERKINTÖJEN ALAKOMITEA, joka
            ottaa huomioon Euroopan unionin, Euroopan atomienergiayhteisön ja niiden jäsenvaltioiden sekä Georgian välisen assosiaatiosopimuksen (1), jäljempänä ’sopimus’, ja erityisesti sen 179 artiklan,
            sekä katsoo seuraavaa:

                        (1)

                        Sopimuksen osia on sovellettu väliaikaisesti 1 päivästä syyskuuta 2014 sopimuksen 431 artiklan mukaisesti.

                        (2)

                        Sopimuksen 179 artiklan nojalla maantieteellisten merkintöjen alakomitea seuraa sopimuksen kehittymistä maantieteellisten merkintöjen alalla sekä toimii osapuolten välisenä yhteistyön ja vuoropuhelun foorumina maantieteellisten merkintöjen alalla.

                        (3)

                        Sopimuksen 179 artiklan 2 kohdan nojalla maantieteellisten merkintöjen alakomitea hyväksyy työjärjestyksensä,

                  ON HYVÄKSYNYT TÄMÄN PÄÄTÖKSEN:

               1 artikla
               Hyväksytään maantieteellisten merkintöjen alakomitean työjärjestys, sellaisena kuin se on esitetty liitteessä.

               2 artikla
               Tämä päätös tulee voimaan päivänä, jona se hyväksytään.

               Tehty …

                     Maantieteellisten merkintöjen alakomitean puolesta

                     Puheenjohtaja

               (1)  EUVL L 261, 30.8.2014, s. 4.

               LIITE

                  EU:n ja Georgian maantieteellisten merkintöjen alakomitean työjärjestys

                  1 artikla
                  Yleiset säännökset

                     1.   Euroopan unionin ja Euroopan atomienergiayhteisön ja niiden jäsenvaltioiden sekä Georgian välisen assosiaatiosopimuksen, jäljempänä ’sopimus’, 179 artiklan mukaisesti perustettu maantieteellisten merkintöjen alakomitea avustaa 408 artiklan 4 kohdan mukaisessa kauppaan liittyvien kysymysten kokoonpanossa olevaa assosiaatiokomiteaa sen tehtävien suorittamisessa.

                     2.   Maantieteellisten merkintöjen alakomitea suorittaa sille sopimuksen 179 artiklassa annetut tehtävät.

                     3.   Maantieteellisten merkintöjen alakomitea koostuu maantieteellisistä merkinnöistä vastaavista Euroopan komission ja Georgian edustajista.

                     4.   Osapuolet nimeävät kumpikin valtuuskuntansa johtajan, joka toimii yhteyshenkilönä kaikissa maantieteellisten merkintöjen alakomiteaa koskevissa asioissa.

                     5.   Valtuuskuntien johtajat toimivat maantieteellisten merkintöjen alakomitean puheenjohtajana 2 artiklan mukaisesti.

                     6.   Kumpikin valtuuskunnan johtaja voi delegoida kaikki valtuuskunnan johtajan tehtävät tai osan niistä nimetylle varajohtajalle, jolloin kaikki jäljempänä olevat viittaukset valtuuskunnan johtajaan koskevat samalla tavoin myös nimettyä varajohtajaa.

                     7.   Tämän työjärjestyksen osapuolia ovat sopimuksen 428 artiklassa määritellyt osapuolet.

                  2 artikla
                  Puheenjohtajuus
                  Osapuolet toimivat vuorotellen maantieteellisten merkintöjen alakomitean puheenjohtajana 12 kuukauden ajan. Ensimmäinen kausi alkaa assosiaationeuvoston ensimmäisenä kokoontumispäivänä ja päättyy 31 päivänä joulukuuta samana vuonna.

                  3 artikla
                  Kokoukset

                     1.   Jolleivät osapuolet toisin sovi, maantieteellisten merkintöjen alakomitea kokoontuu jommankumman osapuolen pyynnöstä vuorotellen unionissa ja Georgiassa ja joka tapauksessa viimeistään 90 kalenteripäivän kuluessa pyynnön esittämisestä.

                     2.   Maantieteellisten merkintöjen alakomitean kokoukset kutsuu koolle sen puheenjohtaja osapuolten yhteisesti sopimassa paikassa ja yhteisesti sopimana ajankohtana. Maantieteellisten merkintöjen alakomitean puheenjohtaja toimittaa kokouskutsun viimeistään 28 kalenteripäivää ennen kokouksen alkamista, jolleivät osapuolet toisin sovi.

                     3.   Maantieteellisten merkintöjen alakomitean sääntömääräiset kokoukset kutsutaan mahdollisuuksien mukaan koolle hyvissä ajoin ennen kauppaan liittyvien kysymysten kokoonpanossa olevan assosiaatiokomitean sääntömääräistä kokousta.

                     4.   Maantieteellisten merkintöjen alakomitean kokoukset voidaan poikkeuksellisesti järjestää teknisesti millä tahansa keinoin, myös videoneuvotteluna.

                  4 artikla
                  Valtuuskunnat
                  Kummankin osapuolen kokoukseen osallistuvan valtuuskunnan suunniteltu kokoonpano ilmoitetaan osapuolille sihteeristön välityksellä ennen kutakin kokousta.

                  5 artikla
                  Sihteeristö

                     1.   Yksi Euroopan komission virkamies ja yksi Georgian virkamies toimivat yhdessä valtuuskuntien johtajien nimeäminä maantieteellisten merkintöjen alakomitean sihteereinä ja huolehtivat yhteisesti sihteeristön tehtävistä keskinäisen luottamuksen ja yhteistyön hengessä.

                     2.   Maantieteellisten merkintöjen alakomitean päätökset, kertomukset ja muut sovitut toimet on annettava tiedoksi kauppaan liittyvien kysymysten kokoonpanossa olevan assosiaatiokomitean sihteeristölle.

                  6 artikla
                  Kirjeenvaihto

                     1.   Maantieteellisten merkintöjen alakomitealle osoitettu kirjeenvaihto ohjataan jommankumman osapuolen sihteerille, joka puolestaan ilmoittaa toiselle sihteerille.

                     2.   Maantieteellisten merkintöjen alakomitean sihteeristön on varmistettava, että maantieteellisten merkintöjen alakomitealle osoitettu kirjeenvaihto toimitetaan eteenpäin maantieteellisten merkintöjen alakomitean puheenjohtajalle ja jaetaan tarvittaessa 7 artiklassa tarkoitettuina asiakirjoina.

                     3.   Sihteeristö toimittaa puheenjohtajan kirjeenvaihdon osapuolille puheenjohtajan puolesta. Kirjeenvaihto jaetaan tarvittaessa 7 artiklan mukaisesti.

                  7 artikla
                  Asiakirjat

                     1.   Asiakirjat jaetaan maantieteellisten merkintöjen alakomitean sihteerien välityksellä.

                     2.   Osapuoli toimittaa asiakirjansa omalle sihteerilleen. Tämä sihteeri toimittaa nämä asiakirjat toisen osapuolen sihteerille.

                     3.   Unionin sihteeri jakaa asiakirjat asianomaisille unionin edustajille ja toimittaa järjestelmällisesti jäljennöksen tällaisesta kirjeenvaihdosta Georgian sihteerille ja kauppaan liittyvien kysymysten kokoonpanossa olevan assosiaatiokomitean sihteereille.

                     4.   Georgian sihteeri jakaa asiakirjat asianomaisille Georgian edustajille ja toimittaa järjestelmällisesti jäljennöksen tällaisesta kirjeenvaihdosta unionin sihteerille ja kauppaan liittyvien kysymysten kokoonpanossa olevan assosiaatiokomitean sihteereille.

                  8 artikla
                  Luottamuksellisuus
                  Elleivät osapuolet toisin päätä, maantieteellisten merkintöjen alakomitean kokoukset eivät ole julkisia. Kun osapuoli toimittaa maantieteellisten merkintöjen alakomitealle luottamuksellisiksi määriteltyjä tietoja, toisen osapuolen on käsiteltävä kyseisiä tietoja luottamuksellisina.

                  9 artikla
                  Kokousten esityslistat

                     1.   Maantieteellisten merkintöjen alakomitean sihteeristö laatii jokaista kokousta varten osapuolten tekemien ehdotusten perusteella alustavan esityslistan ja luonnoksen 10 artiklassa tarkoitetuista toimintaa koskevista päätelmistä. Alustavaan esityslistaan sisältyvät asiat, joiden ottamista esityslistalle koskevan pyynnön ja muut tarvittavat asiakirjat osapuoli on toimittanut sihteeristölle viimeistään 21 kalenteripäivää ennen kyseistä kokouspäivää.

                     2.   Alustava esityslista ja muut tarvittavat asiakirjat jaetaan 7 artiklan mukaisesti viimeistään 15 kalenteripäivää ennen kokouksen alkua.

                     3.   Puheenjohtaja ja toinen valtuuskunnan johtaja hyväksyvät esityslistan kunkin kokouksen alussa. Osapuolten suostumuksella esityslistalle voidaan ottaa asioita, joita ei ole merkitty alustavaan esityslistaan.

                     4.   Maantieteellisten merkintöjen alakomitean puheenjohtaja voi toisen osapuolen suostumuksella kutsua osapuolten muiden elinten edustajia tai tietyn alan riippumattomia asiantuntijoita osallistumaan tarvittaessa alakomitean kokouksiin antamaan tietoja erityisistä aiheista. Osapuolet varmistavat, että nämä tarkkailijat tai asiantuntijat noudattavat luottamuksellisuutta koskevia vaatimuksia.

                     5.   Maantieteellisten merkintöjen alakomitean puheenjohtaja voi osapuolia kuultuaan lyhentää 1 ja 2 kohdassa asetettuja määräaikoja erityisolosuhteiden sitä edellyttäessä.

                  10 artikla
                  Pöytäkirja ja toimintaa koskevat päätelmät

                     1.   Maantieteellisten merkintöjen alakomitean sihteerit laativat yhdessä kustakin kokouksesta pöytäkirjaluonnoksen.

                     2.   Pöytäkirjaan sisällytetään yleensä kunkin esityslistalla olevan asian osalta

                                 a)

                                 luettelo kokouksen osallistujista, luettelo heidän mukanaan olevista virkamiehistä ja luettelo kokouksen mahdollisista tarkkailija- tai asiantuntijaosallistujista;

                                 b)

                                 maantieteellisten merkintöjen alakomitealle toimitetut asiakirjat;

                                 c)

                                 lausunnot, jotka maantieteellisten merkintöjen alakomitea on pyytänyt kirjattaviksi; pöytäkirjaan; sekä

                                 d)

                                 tarvittaessa kokouksessa hyväksytyt 4 kohdassa määrätyt toimintaa koskevat päätelmät.

                     3.   Pöytäkirjaluonnos toimitetaan maantieteellisten merkintöjen alakomitean hyväksyttäväksi. Se on hyväksyttävä 28 kalenteripäivän kuluessa kustakin maantieteellisten merkintöjen alakomitean kokouksesta. Siitä on toimitettava jäljennös kaikille 7 artiklassa tarkoitetuille vastaanottajille.

                     4.   Maantieteellisten merkintöjen alakomitean puheenjohtajana toimivan osapuolen maantieteellisten merkintöjen alakomitean sihteeri laatii luonnoksen toimintaa koskeviksi päätelmiksi ja jakaa sen osapuolille yhdessä esityslistan kanssa viimeistään 15 kalenteripäivää ennen kokouksen alkua. Luonnosta ajantasaistetaan kokouksen edetessä siten, että kokouksen lopussa, elleivät osapuolet toisin sovi, maantieteellisten merkintöjen alakomitea hyväksyy toimintaa koskevat päätelmät, jotka sisältävät osapuolten sopimat jatkotoimet. Kun toimintaa koskevat päätelmät on hyväksytty, ne liitetään pöytäkirjaan ja niiden toteutusta tarkastellaan jossakin maantieteellisten merkintöjen alakomitean myöhemmässä kokouksessa. Tätä varten maantieteellisten merkintöjen alakomitea hyväksyy asiakirjamallin, jonka avulla voidaan seurata edistymistä kunkin toimenpiteen toteuttamisessa tiettyyn määräaikaan mennessä.

                  11 artikla
                  Päätökset

                     1.   Maantieteellisten merkintöjen alakomitealla on valtuudet päättää sopimuksen 179 artiklan 3 kohdassa määrätyistä asioista. Osapuolten on hyväksyttävä päätökset yksimielisesti, kun niitä koskevat sisäiset hyväksymismenettelyt on saatettu päätökseen. Päätökset sitovat osapuolia, joiden on toteutettava tarvittavat toimenpiteet niiden täytäntöönpanemiseksi.

                     2.   Maantieteellisten merkintöjen alakomitean puheenjohtajan on allekirjoitettava jokainen päätös, ja maantieteellisten merkintöjen alakomitean sihteerien on todistettava ne oikeiksi. Puheenjohtaja allekirjoittaa nämä asiakirjat sen kokouksen aikana, jossa kyseinen päätös hyväksytään, sanotun kuitenkaan rajoittamatta 4 kohdan soveltamista.

                     3.   Maantieteellisten merkintöjen alakomitea voi tehdä päätöksiä tai antaa kertomuksia kirjallista menettelyä noudattaen sen jälkeen, kun kumpikin on saattanut päätökseen omat sisäiset menettelynsä, jos osapuolet niin sopivat. Kirjallinen menettely tarkoittaa osapuolten suostumuksella toimivien sihteerien välistä noottien vaihtoa. Tätä varten ehdotusteksti jaetaan 7 artiklan mukaisesti ja määräaika, jonka kuluessa mahdolliset varaumat tai muutosehdotukset on esitettävä, on vähintään 21 kalenteripäivää. Puheenjohtaja voi osapuolia kuultuaan lyhentää tätä määräaikaa erityisolosuhteiden sitä edellyttäessä. Kun tekstistä on sovittu, puheenjohtajan on allekirjoitettava jokainen päätös tai kertomus ja sihteerien on todistettava ne oikeiksi.

                     4.   Maantieteellisten merkintöjen alakomitean asiakirjat otsikoidaan ”päätöksiksi” tai ”kertomuksiksi”. Kukin päätös tulee voimaan päivänä, jona se hyväksytään, jollei päätöksessä toisin säädetä.

                     5.   Päätökset jaetaan molemmille osapuolille.

                     6.   Kumpikin osapuoli voi päättää päätösten julkaisemisesta omassa virallisessa lehdessään.

                  12 artikla
                  Raportit
                  Maantieteellisten merkintöjen alakomitea raportoi toiminnastaan kauppaan liittyvien kysymysten kokoonpanossa olevalle assosiaatiokomitealle aina jälkimmäisen sääntömääräisissä kokouksissa.

                  13 artikla
                  Kielet

                     1.   Maantieteellisten merkintöjen alakomitean viralliset kielet ovat englanti ja georgia.

                     2.   Jollei toisin päätetä, maantieteellisten merkintöjen alakomitea tekee ratkaisunsa mainituilla kielillä laadittujen asiakirjojen perusteella.

                  14 artikla
                  Menot

                     1.   Kukin osapuoli vastaa sille maantieteellisten merkintöjen alakomitean kokouksiin osallistumisesta aiheutuvista henkilöstö-, matka- ja oleskelukuluista sekä postitus- ja televiestintäkuluista.

                     2.   Kokouksen järjestävä osapuoli vastaa kokouksen järjestelyihin liittyvistä kuluista sekä asiakirjojen laatimiskuluista.

                     3.   Kuluista, jotka aiheutuvat kokousten tulkkauksesta ja 13 artiklan 1 kohdassa tarkoitettujen asiakirjojen kääntämisestä englanniksi tai georgiaksi, vastaa kokouksen järjestävä osapuoli.
                     Tulkkauksesta ja kääntämisestä muille kielille tai muista kielistä vastaa suoraan pyynnön esittänyt osapuoli.

                  15 artikla
                  Työjärjestyksen muuttaminen
                  Tätä työjärjestystä voidaan muuttaa maantieteellisten merkintöjen alakomitean päätöksellä sopimuksen 179 artiklan 2 kohdan mukaisesti.


Avis juridique important

|

32003D0874

2003/874/YUTP: Neuvoston päätös 2003/874/YUTP, tehty 8 päivänä joulukuuta 2003, yhteisen toiminnan 2003/472/YUTP täytäntöönpanosta osallistumalla Venäjän federaatiossa toteutettavaa asesulkua ja aseriisuntaa koskevaan Euroopan unionin yhteistyöohjelmaan

Virallinen lehti nro L 326 , 13/12/2003 s. 0049 - 0054

Neuvoston päätös 2003/874/YUTP,tehty 8 päivänä joulukuuta 2003,yhteisen toiminnan 2003/472/YUTP täytäntöönpanosta osallistumalla Venäjän federaatiossa toteutettavaa asesulkua ja aseriisuntaa koskevaan Euroopan unionin yhteistyöohjelmaanEUROOPAN UNIONIN NEUVOSTO, jokaottaa huomioon Euroopan unionista tehdyn sopimuksen ja erityisesti sen 23 artiklan 2 kohdan,ottaa huomioon neuvoston yhteisen toiminnan 2003/472/YUTP(1) Venäjän federaatiossa toteutettavaa asesulkua ja aseriisuntaa koskevan Euroopan unionin yhteistyöohjelman jatkamisesta,sekä katsoo seuraavaa:(1) Tämän päätöksen tarkoituksena on panna täytäntöön yhteinen toiminta 2003/472/YUTP ja erityisesti sen 2 artikla osallistumalla Venäjän federaatiossa toteutettavaa asesulkua ja aseriisuntaa koskevan Euroopan unionin yhteistyöohjelmaan kuuluvien hankkeiden rahoitukseen.(2) Euroopan unioni haluaa edelleen tukea Venäjän federaatiota sen pyrkiessä joukkotuhoaseisiin liittyvien perusrakenteiden, laitteistojen ja tieteellisten voimavarojen turvalliseen ja ympäristöä säästävään käytöstä poistamiseen tai niiden käyttötarkoituksen muuntamiseen.(3) Komissio on suostunut siihen, että se huolehtii kyseisten hankkeiden asianmukaisen täytäntöönpanon valvonnasta,ON PÄÄTTÄNYT SEURAAVAA:1 artiklaSeuraavat hankkeet sisällytetään Venäjän federaatiossa toteutettavaa asesulkua ja aseriisuntaa koskevaan Euroopan unionin yhteistyöohjelmaan:- aseista saadun plutoniumin hävittämisohjelman tukeminen Venäjällä,- laitteistojen toimittaminen Kambarkassa Udmurtian tasavallassa sijaitsevan kemiallisten aseiden hävittämislaitoksen toiminnan turvaamiseksi.Täydellinen selvitys edellä mainituista toimenpiteistä on liitteissä I ja II.2 artikla1. Rahoitusohje 1 artiklassa mainittuja tarkoituksia varten on 5500000 euroa.2. Edellä 1 kohdassa mainitulla määrällä rahoitettavia menoja hallinnoidaan Euroopan unionin yleiseen talousarvioon sovellettavien Euroopan yhteisöjen menettelyjen ja sääntöjen mukaisesti, lukuun ottamatta sitä, että mahdollinen ennakkorahoitus ei jää Euroopan yhteisöjen omaisuudeksi. Komissio voi delegoida edellä 1 artiklassa mainittujen hankkeiden toteuttamisen liitteissä I ja II mainituille elimille.3. Jäsenvaltiot, joiden elimiä on mainittu liitteissä I ja II, ryhtyvät tarpeellisiin toimenpiteisiin hankkeiden tehokkaaksi hoitamiseksi jäsenvaltioiden tasolla.4. Jäsenvaltiot varmistavat yhteistyössä komission kanssa, että EU:n osallistuminen hankkeisiin on riittävän avointa ja varmistavat hankkeiden asianmukaisen seurannan.3 artiklaKomissio raportoi tämän päätöksen täytäntöönpanosta yhteisen toiminnan 2003/472/YUTP 3 artiklan 1 kohdan mukaisesti.4 artikla1. Tätä päätöstä noudatetaan päivästä, jona se tehdään.Sen voimassaolo päättyy samana päivänä kuin yhteisen toiminnan 2003/472/YUTP voimassaolo.2. Tätä päätöstä tarkastellaan uudelleen kuuden kuukauden kuluessa sen tekemisestä.5 artiklaTämä päätös julkaistaan Euroopan unionin virallisessa lehdessä.Tehty Brysselissä 8 päivänä joulukuuta 2003.Neuvoston puolestaPuheenjohtajaF. Frattini(1) EUVL L 157, 26.6.2003, s. 69.LIITE IASEISTA SAADUN PLUTONIUMIN HÄVITTÄMISOHJELMAN TUKEMINEN VENÄJÄLLÄ1. KuvausYhdysvaltain ja Venäjän syyskuussa 2000 tekemän hallitustenvälisen sopimuksen mukaisesti kumpikin osapuoli hävittää 34 tonnia ydinasekelpoista plutoniumia. Molemmat osapuolet ovat ilmoittaneet aikovansa muuttaa plutoniumin oksidisekoituspolttoaineeksi (MOX) ja ladata sen olemassa oleviin reaktoreihin.On ehdotettu, että EU jatkaa kahden ohjelman kannalta tärkeän toiminnon tukemista Venäjällä, kuten se on tehnyt siitä lähtien, kun yhteinen toiminta Venäjän federaatiossa toteutettavaa asesulkua ja aseriisuntaa koskevan Euroopan unionin yhteistyöohjelman perustamisesta hyväksyttiin vuonna 1999.- Turvallisuusmääräykset: Venäjän ydinturvaviraston (Gosatomnadzor, lyhennys GAN) laatimat säädökset, jotka koskevat aseista saadun plutoniumin käyttöä venäläisissä reaktoreissa- Oksidisekoituspolttoaineen (MOX) demonstraatio: tutkimukset ja kokeet MOX-polttoaineen demonstraatiota ja lupamenettelyä varten, jotka ovat osa niin sanottua 3-LTA-ohjelmaa (koenippuja koskeva ohjelma).1.1 TurvallisuusmääräyksetRiippumattoman Venäjän ydinturvallisuudesta vastaavan viraston Gosatomnadzorin (GAN) tehtävänä on asettaa Venäjän federaatiossa vaatimukset ja valvoa niiden noudattamista, ennen kuin voidaan antaa lupa toiminnan aloittamiseksi.GAN:lle on jo myönnetty yhteisen toiminnan (1999/878/YUTP) mukaisesti 500000 euroa ja neuvoston päätöksellä (2001/493/YUTP) 1300000 euroa plutoniumin hävittämistoiminnan edellyttämien tärkeimpien asiakirjojen laadintaan. CEA (Commissariat à l'Energie Atomique) toteutti hankkeen Ranskan, Saksan ja Venäjän vuonna 1998 tekemän sopimuksen mukaisesti ja teki kyseisten säädösten laatimisesta sopimukset ja GAN:n ja sen neuvonantajien (IBRAE) kanssa ja asiakirjojen tarkastamisesta myös EU:n turvallisuusasiantuntijoiden kanssa (Risk-Audit).Euroopan komission ja Yhdysvaltain energiaministeriön kansallisen ydinturvallisuusviraston (National Nuclear Safety Administration, NNSA) välillä oli sovittu GAN:lle annettavasta yhteisestä taloudellisesta tuesta mainittujen tehtävien suorittamiseen.Vuoden 2003 puoliväliin mennessä oli kuudestatoista sääntelyasiakirjasta laadittu kaksitoista ja kuusi niistä oli tarkastettu. Toinen, parannettu versio kolmesta sääntelyasiakirjasta oli valmiina lopullista, ennen virallista julkaisua tapahtuvaa tarkastusta varten.Meneillään olevaan hankkeeseen kuuluu kolmen muun GAN:n ja sen neuvonantajien laatiman asiakirjan rahoittaminen ja EU:n turvallisuusasiantuntijoiden suorittama venäläisten työn tarkastus. Tämä toteutetaan uuden Ranskan ja Venäjän välisen sopimuksen perusteella ja tälläkin kertaa tiiviissä yhteistyössä Yhdysvaltain NNSA:n kanssa.Kolme asiakirjaa, jotka GAN:n ja sen teknisten neuvonantajien on tarkoitus laatia, kattavat aseista saatavan plutoniumin käytön seuraavasti:- yksi sääntelyasiakirja lisää paloturvallisuudesta ydinpolttoainekiertoon liittyvissä laitoksissa,- NIIAR-laitokseen rakennettavan VVER 1000 -reaktoriin ladattavien koenippujen (3-LTA) polttoaineen valmistuslaitoksen suunnitteluasiakirjojen tarkastus; laitokseen liittyvien laitteistojen sertifiointi,- venäläisiä materiaaleja käyttävän MOX-polttoainevalmistusprosessia koskevan modernisointiprosessin suunnitteluasiakirjojen tarkastus ja prosessiin liittyvien laitteiden sertifiointi.GAN:n asiantuntijoiden suorittamat selvitykset valmistelevat luvan myöntämistä edellä mainituille toiminnoille, jotka ovat osa MOX-demonstraatio-ohjelmaa. EU:n turvallisuusasiantuntijat tarkastavat edellä mainittujen kolmen GAN:n laatiman asiakirjan lisäksi rinnan amerikkalaisen osapuolen kanssa myös ydinpolttoaineen kiertoon liittyviä laitoksia koskevat yleiset turvallisuusmääräykset, joita GAN parhaillaan tarkistaa.1.2 MOX-demonstraatioTämän kehitystyön aloittamiseen on jo yhteisen toiminnan mukaisesti myönnetty 1300000 euroa (yhteinen toiminta 1999/878/YUTP) ja 1500000 euroa (neuvoston päätös 2001/493/YUTP). Kehitystyön perustan muodostaa pääosin Bochvar-instituutin vuonna 2000 MOX-demonstraatiota varten kehittämä kokonaisohjelma, jonka Minatom ja GAN ovat hyväksyneet. Ohjelma muodostuu useista vaiheista, joista viimeinen on kolmen MOX-polttoainenipun lataaminen Balakovon VVER 1000 -reaktoriin. Ohjelmasta käytetään sen takia myös nimitystä 3-LTA-ohjelma.CEA (Commissariat à l'Energie Atomique) on toteuttanut ohjelmaa Ranskan, Saksan ja Venäjän vuonna 1998 tekemän sopimuksen mukaisesti ja tehnyt suoria sopimuksia Minatomin nimeämien venäläisten tutkimuslaitosten kanssa. Vuoden 2003 puoliväliin mennessä yhteensä 15 sopimuksesta, jotka kattavat vastaavan määrän ohjelman vaiheita, oli viidessä Minatomin nimeämässä tutkimuslaitoksessa toteutettu 12. Meneillään oleva ohjelma kattaa MOX-demonstraatio-ohjelman (3-LTA-ohjelma) neljän seuraavan vaiheen rahoituksen.Aseista saadun plutoniumin hävittämisen turvallinen, varma ja teknisesti tarkoituksenmukainen toteutus Venäjällä on ensisijaisen tärkeä kysymys. Edellä mainittu hanke on sen kannalta välttämätön ja sijoittuu kriittiselle polulle. Hanke toteutetaan uuden Ranskan ja Venäjän välisen sopimuksen perusteella. Ranskalaiset ja venäläiset osapuolet suorittavat vaiheiden valinnan yhdessä ja tiedottavat siitä myös Yhdysvaltain energiaministeriön kansalliselle ydinturvallisuusvirastolle (NNSA).Seuraavat 3-LTA-ohjelman määritellyt vaiheet ovat:- MOX-ampullien (osapitkät polttoainesauvat) valmistuslinjan modernisointi,- säteilytyksen jälkeisen ohjelman kehittäminen koereaktoreissa,- Polttoaineen suorituskyvyn koodien ajantasaistaminen ampullien ja MOX-polttoainesauvojen suunnittelua varten,- VVER-laitoksen laitteistojen modernisointi ja mukauttaminen MOX-latausta varten.On vielä mainittava, että Minatom nimesi vuonna 2002 TVEL:n ohjelman kaikkien MOX-polttoaineeseen liittyvien toimintojen integroijaksi, jonka tehtävänä on koordinoida Minatomin alaisia eri tutkimuslaitoksia (esim. VNIINM Bochvar). Toisaalta RosEnergoAtom vastaa kaikista toiminnoista omissa voimaloissaan, kuten VVER-1000:ssa Balakovossa. TVEL ja Minatomin alaiset tutkimuslaitokset osallistuvat edellä mainittuihin kolmeen vaiheeseen, ja RosEnergoAtom ja Balokovon voimala osallistuvat viimeiseen vaiheeseen.2. TavoitteetYleistavoite: kehittää valmiuksia aseista saadun plutoniumin turvalliseksi hävittämiseksi Venäjän federaatiossa.Hankkeen tarkoitus:1 kohdan 1 alakohdan osalta: luvan antaminen GAN:n laatimien sääntelyasiakirjojen perusteella joillekin uuden polttoainekierron vaiheille, joissa käytetään MOX-polttoainetta.1 kohdan 2 alakohdan osalta: tehdä tutkimustyötä ja kokeita MOX-polttoaineen käyttämisestä ja kolmen koenipun lataamisesta Balakovon VVER-1000-reaktoriin.Hankkeen tulokset:1 kohdan 1 alakohdan osalta: GAN:n tuottamat asiantuntijaselvitykset ja niihin liittyvät EU:n turvallisuusasiantuntijoiden kommentit; todistukset ennakkoluvan antamisesta osalle polttoainekierron vaiheista.1 kohdan 2 alakohdan osalta: edellä kuvattujen eri vaiheiden tulokset (raportit, asennetut laitteet).3. KestoTäytäntöönpanon oletettu kesto on kaksi vuotta.Työn arviointi on ehdotettu suoritettavaksi kuuden kuukauden kuluttua ensimmäisten sopimusten allekirjoittamisesta.4. Edunsaajat1 kohdan 1 alakohdan osalta: venäläinen osapuoli GAN hankkeen tuloksen edunsaaja.1 kohdan 2 alakohdan osalta: venäläinen osapuoli Minatom hankkeen tuloksen edunsaaja.GAN ja Minatom nimeävät organisaatioistaan hankkeen yhteyshenkilöksi korkeassa asemassa olevan viranomaisen, jolla on riittävästi voimavaroja ja vastuuta tehokkaan yhteistyön varmistamiseksi jäsenvaltion yksikön kanssa, jolle on annettu tehtäväksi hankkeiden toteuttaminen.5. Jäsenvaltion yksikkö, jolle on annettu tehtäväksi hankkeiden toteuttaminen1 kohdan 1 alakohdan osalta ja 1 kohdan 2 alakohdan osalta:- Jäsenvaltio: Ranska, jota edustaa Ranskan ulkoasiainministeriö.- Täytäntöönpanoelin: Commissariat à l'énergie atomique (CEA).6. Hankkeeseen osallistuvat kolmannet osapuoletCEA voi hankkeeseen kuuluvien tehtävien suorittamiseksi solmia suorat yhteydet:- 1 kohdan 1 alakohdan osalta: Venäjällä suoritettavan työn osalta GAN:n ja neuvonantajien (joita ei ole vielä nimetty) työntekijöihin ja tarkastuksen osalta Risk-Auditissa työskenteleviin EU:n turvallisuusasiantuntijoihin,- 1 kohdan 2 alakohdan osalta: Minatomin nimeämiin venäläisiin tutkimuslaitoksiin työn suorittamiseksi Venäjällä.CEA valvoo asiantuntijoiden avustamana Venäjän tehtävien suorittamista ja vastaa muiden elinten rahoittamien, erityisesti Yhdysvaltain ja Ranskan kahdenvälisiin ohjelmiin kuuluvien toimintojen johdonmukaisuudesta.Yhdysvaltain energiaministeriön (NNSA) edustajiin ollaan yhteydessä sen varmistamiseksi, että hanke täydentää Yhdysvaltain toimenpiteitä.7. Arvioitu tarvittava rahoitus7.1 TurvallisuusmääräyksetNoin 70 prosenttia summasta kattaa Venäjän kulut, jotka koostuvat pääasiassa työvoimakustannuksista ja lisäksi jossain määrin matka- ja laitteistokustannuksista. Loput, noin 30 prosenttia on varattu ydinturva-asiantuntijoille, jotka tarkastavat GAN:n työn.Määrät perustuvat seuraavassa GAN:n asiakirjassa esitettyihin arvioihin:"List of the Federal Standards and Rules and other Regulations in the Field of Nuclear Energy Use to be developed within the Framework of the Project on Weapon-Grade Plutonium Disposition", huhtikuu 2001.7.2 MOX-demonstraatioKoko summa kattaa Venäjän kustannukset, jotka ovat pääasiassa työvoimakustannuksia.Määrät perustuvat seuraavassa Minatomin ja GAN:n hyväksymässä asiakirjassa annettuihin arvioihin:"Programme for MOX Fuel Licensing and Manufacturing of Three Pilot Fuel Assemblies for VVER-1000 Reactor", lokakuu 2002.Kahteen hankkeeseen varattu kokonaissumma käsittää ennakoimattomat menot ja täytäntöönpanoelimen matka-sekä käännöskulut, jotka liittyvät suoraan hankkeiden täytäntöönpanoon.8. Rahoitusohje hankkeen kustannusten kattamiseksi>TAULUKON PAIKKA>Lisäksi hankkeen kokonaiskustannukset käsittävät määritellyn jäsenvaltion yksikön matkakustannuksiin ja päivärahoihin varatut 50000 euroa, jotka liittyvät suoraan hankkeen hallintoon, sekä ennakoimattomat menot.Yhteensä: 1500000 EUR.LIITE IIKAMBARKASSA UDMURTIAN TASAVALLASSA SIJAITSEVAN KEMIALLISTEN ASEIDEN HÄVITTÄMISLAITOKSEN TOIMINNAN TURVAAMISEKSI TARVITTAVIEN LAITTEISTOJEN TOIMITUS1. Kuvaus1.1 TaustatietojaKansainvälinen tuki, jolla helpotetaan ja täydennetään Venäjän ponnisteluja laajamittaisen kemiallisten aseiden hävittämisohjelmansa täytäntöönpanemiseksi, on edellytys sille, että Venäjän federaatio pystyy täyttämään kemiallisten aseiden kieltosopimuksen mukaiset velvoitteensa.Kambarkan varastointialueelle, jonne on varastoitu suurissa terässäiliöissä 6000 tonnia syövyttävää taisteluainetta levisiittiä, on tarkoitus rakentaa toinen hävittämislaitos. Varasto edustaa noin 16 prosenttia Venäjän federaation kemiallisten aseiden kokonaismäärästä.Kambarkassa on aikaisemmassa vaiheessa toteutettu seuraavia hankkeita: Ruotsi - riskianalyysi, laitteistot ja koulutus viestintäkeskusta varten, analyysiväline paikalliselle sairaalalle ja Suomi - tarkoitusta varten suunniteltu varoitusjärjestelmä varastoitujen kemiallisissa aseissa käytettyjen kemikaalien vuotamisen havaitsemiseksi.1.2 Hankkeessa toteutettavat toimetMeneillään olevassa hankkeessa rahoitetaan tärkeimpien Kambarkan kemiallisten aseiden hävittämiskeskuksen toimintaa tukevien koneiden ja laitteiden hankintaa. Hankittaviin laitteisiin kuuluvat jäähdytysasema, typpi- ja happiasema, kompressoriasema ja dieselvoimala sekä muita laitoksen toiminnassa tarvittavia laitteita.Kambarkan laitoksessa käytetään hyväksi Saksan liittotasavallan ja EU:n yhteisen toiminnan tuella rakennetusta pienemmästä Gornyn hävittämislaitoksesta saatuja kokemuksia. Venäjän federaation suunnittelulaitos SoyuspromNIIproekt on kehittänyt ja antanut käyttöön hankintaprosessissa tarvittavat asiakirjat.2. TavoitteetYleistavoite: auttaa Venäjän federaatiota täyttämään sille kemiallisten aseiden kieltosopimuksessa asetetut tavoitteet.Hankkeen tarkoitus: auttaa Venäjän federaatiota sen ponnisteluissa hävittää kemiallisia aseita Udmurtian tasavallassa sijaitsevassa Kambarkan hävityslaitoksessa.Hankkeen tulokset: Kambarkan kemiallisten aseiden hävittämislaitoksen toimintaan tarvittavien tärkeimpien laitteistojen hankinta.3. KestoProjektin suunniteltu kokonaiskesto on 24 kuukautta. Tämä käsittää hankintojen valmisteluvaiheen, noin 4 kuukautta, jona aikana laaditaan yksityiskohtainen tehtävänkuvaus ja tekniset vaatimukset, hankinta- ja sopimusvaiheen, 6 kuukautta ja lopuksi tuotanto- ja toimitusvaiheen, vielä 14 kuukautta. Hankeen on määrä alkaa vuoden 2003 loppuun mennessä.4. EdunsaajaTärkein hankkeen edunsaaja on Venäjän ampumatarvikevirasto, joka vastaa Venäjän federaation tavoiteohjelmasta kemiallisten aseiden varastojen hävittämiseksi Venäjän federaatiossa ("Destruction of Chemical Weapons Stockpiles in the Russian Federation".5. Jäsenvaltion yksikkö, jolle on annettu tehtäväksi hankkeiden toteuttaminen- Jäsenvaltio: Saksan liittotasavalta.- Täytäntöönpanoelin: liittovaltion ulkoasiainministeriö (Auswärtiges Amt), jota avustaa Bundesamt für Wehrtechnik und Beschaffung.6. Hankkeeseen osallistuvat kolmannet osapuoletHanke rahoitetaan sataprosenttisesti EU:n yhteisestä toiminnasta. Saksa toteuttaa hankkeen samanaikaisesti sen omien Kambarkassa toteutettavien hankkeiden kanssa.7. Arvioitu tarvittava rahoitusEU:n osuus kattaa jäähdytysaseman, typpi-happi-aseman, kompressoriaseman ja dieselvoimalan toiminnan edellyttämien laitteistojen sekä muiden Kambarkan kemiallisten aseiden hävittämislaitoksen toiminnan edellyttämien laitteistojen hankinnan ja toimitukset. Laitekustannukset ovat arviolta seuraavat:>TAULUKON PAIKKA>Lisäksi hankkeen kokonaiskustannuksiin sisältyy 50000 EUR matkakustannuksiin ja määritellyn jäsenvaltion yksikön kuluihin, jotka liittyvä suoraan hankkeeseen, sekä ennakoimattomiin kuluihin.8. Rahoitusohje hankkeen kustannusten kattamiseksiHankkeen kokonaiskustannukset ovat 4050000 euroa.


Avis juridique important

|

31997D0373

97/373/EY: Neuvoston päätös, tehty 5 päivänä kesäkuuta 1997, alueiden komitean jäsenen ja kolmen varajäsenen nimeämisestä

Virallinen lehti nro L 158 , 17/06/1997 s. 0041 - 0041

NEUVOSTON PÄÄTÖS,tehty 5 päivänä kesäkuuta 1997,alueiden komitean jäsenen ja kolmen varajäsenen nimeämisestä (97/373/EY) EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 198 a artiklan,ottaa huomioon alueiden komitean jäsenten ja varajäsenten nimeämisestä 26 päivänä tammikuuta 1994 (1) ja 23 päivänä tammikuuta 1995 (2) tehdyt neuvoston päätökset,sekä katsoo, ettäkomiteassa on vapautunut yksi jäsenen paikka Martin Purtscherin erottua ja kolme varajäsenen paikkaa Herbert Sausgruberin, Hannes Swobodan ja Mari-Ann Eschin erottua, mikä on annettu neuvostolle tiedoksi 21 päivänä toukokuuta 1997 ja 29 päivänä huhtikuuta 1997,ottaa huomioon Itävallan ja Suomen hallitusten ehdotukset,ON PÄÄTTÄNYT SEURAAVAA:Ainoa artikla 1. Nimetään Herbert Sausgruber alueiden komitean jäseneksi Martin Purtscherin tilalle tämän jäljellä olevaksi toimikaudeksi eli 25 päivään tammikuuta 1998 saakka.2. Nimetään Martin Purtscher alueiden komitean varajäseneksi Herbert Sausgruberin tilalle tämän jäljellä olevaksi toimikaudeksi eli 25 päivään tammikuuta 1998 saakka.3. Nimetään Brigitte Ederer alueiden komitean varajäseneksi Hannes Swobodan tilalle tämän jäljellä olevaksi toimikaudeksi eli 25 päivään tammikuuta 1998 saakka.4. Nimetään Gustav Skuthälla alueiden komitean varajäseneksi Mari-Ann Eschin tilalle tämän jäljellä olevaksi toimikaudeksi eli 25 päivään tammikuuta 1998 saakka.Tehty Luxemburgissa 5 päivänä kesäkuuta 1997.Neuvoston puolestaE. BORST-EILERSPuheenjohtaja(1) EYVL N:o L 31, 4.2.1994, s. 29(2) EYVL N:o L 25, 2.2.1995, s. 20


Avis juridique important

|

32002D0705(01)

Neuvoston päätös, tehty 3 päivänä kesäkuuta 2002, Euroopan työturvallisuus- ja työterveysviraston hallintoneuvoston varsinaisten jäsenten ja varajäsenten nimeämisestä

Virallinen lehti nro C 161 , 05/07/2002 s. 0005 - 0007

Neuvoston päätös,tehty 3 päivänä kesäkuuta 2002,Euroopan työturvallisuus- ja työterveysviraston hallintoneuvoston varsinaisten jäsenten ja varajäsenten nimeämisestä(2002/C 161/02)EUROOPAN UNIONIN NEUVOSTO, jokaottaa huomioon Euroopan työturvallisuus- ja työterveysviraston perustamisesta 18 päivänä heinäkuuta 1994 annetun neuvoston asetuksen (EY) N:o 2062/94(1) ja erityisesti sen 8 artiklan,ottaa huomioon jäsenvaltioiden hallitusten neuvostolle esittämät ehdokasluettelot,ottaa huomioon työturvallisuuden, työhygienian ja työterveyden neuvoa-antavan komitean puheenjohtajan komitean työnantaja- ja työntekijäjärjestöjä edustavien jäsenten ryhmien ehdotuksesta neuvostolle esittämät ehdokasluettelot,sekä katsoo seuraavaa:(1) Neuvosto nimesi 22 päivänä maaliskuuta 1999 tekemällään päätöksellä(2) Euroopan työturvallisuus- ja työterveysviraston hallintoneuvoston varsinaiset jäsenet ja varajäsenet toimikaudeksi, joka alkoi 22 päivänä maaliskuuta 1999 ja päättyi 21 päivänä maaliskuuta 2002.(2) On nimettävä kolmivuotiskaudeksi kyseisen hallintoneuvoston varsinaiset jäsenet ja varajäsenet,ON PÄÄTTÄNYT SEURAAVAA:1 artiklaNimetään Euroopan työturvallisuus- ja työterveysviraston hallintoneuvoston varsinaisiksi jäseniksi ja varajäseniksi 3 päivänä kesäkuuta 2002 alkavaksi ja 2 päivänä kesäkuuta 2005 päättyväksi toimikaudeksi:I. HALLITUSTEN EDUSTAJAT>TAULUKON PAIKKA>II. TYÖNTEKIJÄJÄRJESTÖJEN EDUSTAJAT>TAULUKON PAIKKA>III. TYÖNANTAJAJÄRJESTÖJEN EDUSTAJAT>TAULUKON PAIKKA>2 artiklaNeuvosto nimeää myöhemmin Espanjan vielä nimeämättömän edustajan.3 artiklaTämä päätös julkaistaan tiedoksi Euroopan yhteisöjen virallisessa lehdessä.Tehty Luxemburgissa 3 päivänä kesäkuuta 2002.Neuvoston puolestaPuheenjohtajaJ. C. Aparicio Pérez(1) EYVL L 216, 20.8.1994, s. 1, asetus muutettuna 29.6.1995 annetulla asetuksella (EY) N:o 1643/95 (EYVL L 156, 7.7.1995, s. 1).(2) EYVL C 97, 9.4.1999, s. 1.


title: Neuvoston päätös (EU) 2015/1817, annettu 6 päivänä lokakuuta 2015, Yhdistyneiden kansakuntien pakolaisasiain päävaltuutetun ohjelman toimeenpanevan komitean 66. istunnossa Euroopan unionin puolesta esitettävästä kannasta

text:
               9.10.2015

               FI

               Euroopan unionin virallinen lehti

               L 264/13

         NEUVOSTON PÄÄTÖS (EU) 2015/1817,
   annettu 6 päivänä lokakuuta 2015,
   Yhdistyneiden kansakuntien pakolaisasiain päävaltuutetun ohjelman toimeenpanevan komitean 66. istunnossa Euroopan unionin puolesta esitettävästä kannasta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 78 artiklan 2 kohdan yhdessä sen 218 artiklan 9 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Unioni on keskeinen toimija Yhdistyneiden kansakuntien pakolaisasiain päävaltuutetun, jäljempänä ’UNHCR’, toimialoilla paitsi kansainväliseen suojeluun liittyvän toimintansa vuoksi, johon kuuluvat muun muassa unionin uudelleensijoittamispolitiikka ja Euroopan yhteisen turvapaikkajärjestelmän perustaminen, myös siksi että unioni on merkittävä humanitaarisen avun ja kehitysavun antaja. Tällä hetkellä sovellettavat järjestelyt, jotka koskevat unionin osallistumista päävaltuutetun ohjelman toimeenpanevan komitean, jäljempänä ’UNHCR:n toimeenpaneva komitea’, työskentelyyn, eivät kuitenkaan vastaa unionin mittavaa roolia näillä aloilla.

               (2)

               Kaikki Euroopan unionin jäsenvaltiot Liettuaa ja Maltaa lukuun ottamatta ovat UNHCR:n toimeenpanevan komitean jäseniä.

               (3)

               Neuvosto hyväksyi 25 ja 26 päivänä syyskuuta 2014 kannan (1), jonka mukaan unionille olisi annettava laajemmat osallistumisoikeudet UNHCR:n virallisissa ja epävirallisissa elimissä, sekä pyysi komissiota tiiviissä yhteistyössä korkean edustajan kanssa olemaan yhteydessä UNHCR:ään ja jäsenvaltioita UNHCR:n toimeenpanevan komitean jäseninä ja tarkkailijajäseninä antamaan tukensa tälle aloitteelle.

               (4)

               Näin ollen Genevessä toimivan Euroopan unionin YK-edustuston päällikkö pyysi 7 päivänä syyskuuta 2015 päivätyllä, UNCHR:n toimeenpanevan komitean puheenjohtajalle osoitetulla kirjeellä selvittämään, voitaisiinko unionin osallistumista UNHCR:n hallintoelimien toimintaan koskevia järjestelyjä päivittää niin, että unioni voisi mahdollisesti osallistua UNCHR:n epävirallisiin valmisteleviin kuulemisiin.

               (5)

               UNHCR:n toimeenpanevan komitean työvaliokunnan pyynnöstä UNHCR:n toimeenpanevan komitean puheenjohtaja esitti 11 päivänä syyskuuta 2015 päivätyllä, UNHCR:n toimeenpanevan komitean jäsenille osoitetulla kirjeellä, että päävaltuutetun ohjelman toimeenpanevan komitean työjärjestystä, jäljempänä ’UNHCR:n työjärjestys’, muutettaisiin unionin pyynnön täyttämiseksi.

               (6)

               UNHCR:n työjärjestyksen 46 artiklan mukaan UNHCR:n toimeenpaneva komitea voi muuttaa mitä tahansa työjärjestyksen määräystä.

               (7)

               UNHCR:n toimeenpanevaa komiteaa pyydetään todennäköisesti hyväksymään ehdotetut muutokset komitean 66. istunnossa 5–9 päivänä lokakuuta 2015.

               (8)

               Sen vuoksi on tarpeen määritellä unionin kanta UNHCR:n työjärjestyksen muutoksiin.

               (9)

               Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Yhdistyneen kuningaskunnan ja Irlannin asemasta vapauden, turvallisuuden ja oikeuden alueen osalta tehdyssä pöytäkirjassa N:o 21 olevien 1 ja 2 artiklan mukaisesti nämä jäsenvaltiot eivät osallistu tämän päätöksen hyväksymiseen, päätös ei sido näitä jäsenvaltioita eikä sitä sovelleta näihin jäsenvaltioihin, sanotun kuitenkaan rajoittamatta mainitun pöytäkirjan 4 artiklan soveltamista.

               (10)

               Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Tanskan asemasta tehdyssä pöytäkirjassa N:o 22 olevien 1 ja 2 artiklan mukaisesti Tanska ei osallistu tämän päätöksen hyväksymiseen, päätös ei sido Tanskaa eikä sitä sovelleta Tanskaan,

         ON HYVÄKSYNYT TÄMÄN PÄÄTÖKSEN:
   1 artikla
   1.   Yhdistyneiden kansakuntien pakolaisasiain päävaltuutetun ohjelman toimeenpanevan komitean työjärjestyksen muutoksia koskeva unionin puolesta esitettävä kanta, joka jäsenvaltioiden on ilmaistava yhdessä Euroopan unionin edun mukaisesti, esitetään tämän päätöksen liitteenä.
   2.   Mainittuun päätösluonnokseen voidaan hyväksyä vähäisiä muutoksia ilman uutta neuvoston päätöstä.
   2 artikla
   Tämä päätös tulee voimaan päivänä, jona se hyväksytään.

      Tehty Luxemburgissa 6 päivänä lokakuuta 2015.

            Neuvoston puolesta

            Puheenjohtaja

         P. GRAMEGNA

      (1)  Asiakirja ST 13046/1/14 REV 1, saatavana osoitteesta: http://www.consilium.europa.eu/register/en/content/int/?lang=EN&typ=ADV

      LIITE
      Jäsenvaltiot kannattavat seuraavan muutoksen hyväksymistä Yhdistyneiden kansakuntien pakolaisasiain päävaltuutetun ohjelman toimeenpanevan komitean työjärjestykseen:

         ”Muutetaan Yhdistyneiden kansakuntien pakolaisasiain päävaltuutetun ohjelman toimeenpanevan komitean työjärjestyksen 33 artikla (A/AC.96/187/Rev.7) seuraavasti:

            ’Komitean kokoukset ovat julkisia, jollei komitea toisin päätä. Puheenjohtaja voi komiteaa kuultuaan kutsua erikoisvirastoja, YK:n rahastoja ja ohjelmia ja hallitustenvälisiä organisaatioita osallistumaan yksityisluonteisiin kokoontumisiin niiden asiantuntemuksen ja komitean työhön antaman panoksen perusteella.’”


title: 2008/43/EY: Neuvoston päätös, tehty 20 päivänä joulukuuta 2007 , alueiden komitean liettualaisen jäsenen ja liettualaisen varajäsenen nimeämisestä

text:
               15.1.2008

               FI

               Euroopan unionin virallinen lehti

               L 11/6

      NEUVOSTON PÄÄTÖS,
   tehty 20 päivänä joulukuuta 2007,
   alueiden komitean liettualaisen jäsenen ja liettualaisen varajäsenen nimeämisestä
   (2008/43/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 263 artiklan,
   ottaa huomioon Liettuan hallituksen ehdotuksen,
   sekä katsoo seuraavaa:

               (1)

               Neuvosto teki 24 päivänä tammikuuta 2006 päätöksen 2006/116/EY (1) alueiden komitean jäsenten ja varajäsenten nimeämisestä 26 päivän tammikuuta 2006 ja 25 päivän tammikuuta 2010 väliseksi kaudeksi.

               (2)

               Yksi alueiden komitean jäsenen paikka on vapautunut Gediminas PAVIRŽISin toimikauden päätyttyä. Yksi alueiden komitean varajäsenen paikka on vapautunut Edmundas ČESNAn erottua,

         ON PÄÄTTÄNYT SEURAAVAA:
   1 artikla
   Nimetään alueiden komiteaan jäljellä olevaksi toimikaudeksi eli 25 päivään tammikuuta 2010:

               a)

               jäseneksi:
               Gediminas PAVIRŽIS, member of the council of Vilnius district municipality (toimikauden muutos)
               ja

               b)

               varajäseneksi:
               Andrius KUPČINSKAS, Mayor of Kaunas city municipality.

         2 artikla
   Tämä päätös tulee voimaan päivänä, jona se tehdään.

      Tehty Brysselissä 20 päivänä joulukuuta 2007.

            Neuvoston puolesta

            Puheenjohtaja

         F. NUNES CORREIA

      (1)  EUVL L 56, 25.2.2006, s. 75.


title: 2007/728/EY: Neuvoston päätös, tehty 8 päivänä marraskuuta 2007 , alueiden komitean espanjalaisen varajäsenen nimeämisestä

text:
               13.11.2007

               FI

               Euroopan unionin virallinen lehti

               L 294/25

      NEUVOSTON PÄÄTÖS,
   tehty 8 päivänä marraskuuta 2007,
   alueiden komitean espanjalaisen varajäsenen nimeämisestä
   (2007/728/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 263 artiklan,
   ottaa huomioon Espanjan hallituksen ehdotuksen,
   sekä katsoo seuraavaa:

               (1)

               Neuvosto teki 24 päivänä tammikuuta 2006 päätöksen 2006/116/EY alueiden komitean jäsenten ja varajäsenten nimeämisestä 26 päivän tammikuuta 2006 ja 25 päivän tammikuuta 2010 väliseksi kaudeksi (1).

               (2)

               Alueiden komiteassa on vapautunut varajäsenen paikka Francisco José IRIBARREN FENTANESin toimikauden päätyttyä,

         ON PÄÄTTÄNYT SEURAAVAA:
   1 artikla
   Nimetään Alberto CATALÁN HIGUERAS, Consejero de Relaciones Institucionales y Portavoz del Gobierno de la Comunidad Foral de Navarra, alueiden komitean varajäseneksi jäljellä olevaksi toimikaudeksi, joka päättyy 25 päivänä tammikuuta 2010.
   2 artikla
   Tämä päätös tulee voimaan sinä päivänä, jona se tehdään.

      Tehty Brysselissä 8 päivänä marraskuuta 2007.

            Neuvoston puolesta

            Puheenjohtaja

         R. PEREIRA

      (1)  EUVL L 56, 25.2.2006, s. 75.